《赠道人王生一首》
宋代·刘一止

夜来清商入梧桐，策策不已鸣霜风。故烟一碧万烟树，惨淡已有伤秋容。

嗟哉造物本何意，安得永赖长养功。我独冷眼阅荣悴，心与日出清霜融。

子奚不来助我喜，瓮头春风生曲米。人间有酒谁不醉，知其天者我与子。

我身虽无双羽翰，欲将梦到三神山。借尔八尺龙须席，蘧然一觉俱飞还。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。